Document ID: 31999R0124

KOMISIJAS REGULA (EK) Nr. 124/1999
(1999. gada 20. janvāris),
ar ko groza Regulas (EEK) Nr. 1589/87, (EEK) Nr. 429/90, (EEK) Nr. 1158/91, (EEK) Nr. 3378/91, (EEK) Nr. 3398/91 un (EK) Nr. 2571/97 attiecībā uz termiņu, kad iesniedzami piedāvājumi
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju1, kurā jaunākie grozījumi izdarīti ar Regulu (EK) Nr. 1587/962, un jo īpaši tās 6. panta 6. punktu, 7. panta 5. punktu, 7.a panta 1. punkta pirmo daļu, 7.a panta 3. punktu un 12. panta 3. punktu,
tā kā Komisijas 1987. gada 5. jūnija Regula (EEK) Nr. 1589/87 par sviesta pārdošanu konkursa kārtībā intervences aģentūrām3, kurā jaunākie grozījumi izdarīti ar Regulu (EK) Nr. 455/954, Komisijas 1990. gada 20. februāra Regula (EEK) Nr. 429/90 par atbalsta piešķiršanu konkursa kārtībā iebiezinātam sviestam, kas paredzēts tiešam patēriņam Kopienā5, kurā jaunākie grozījumi izdarīti ar Regulu (EK) Nr. 417/986, Komisijas 1991. gada 3. maija Regula (EEK) Nr. 1158/91 par sausā vājpiena iepirkšanu konkursa kārtībā, ko veic intervences aģentūras7, kurā jaunākie grozījumi izdarīti ar Regulu (EK) Nr. 569/968, Komisijas 1991. gada 20. novembra Regula (EEK) Nr. 3378/91, kas nosaka sīki izstrādātus noteikumus sviesta pārdošanai no intervences krājumiem eksportam un groza Regulu (EEK) Nr. 569/889, kurā jaunākie grozījumi izdarīti ar Regulu (EK) Nr. 1802/9510, Komisijas 1991. gada 20. novembra Regula (EEK) Nr. 3398/91 par sausā vājpiena pārdošanu konkursa kārtībā barības maisījumu ražošanai un kas groza Regulu (EEK) Nr. 569/8811, kurā jaunākie grozījumi izdarīti ar Regulu (EK) Nr. 2080/9612, un Komisijas 1997. gada 15. decembra Regula (EK) Nr. 2571/97 par sviesta pārdošanu par pazeminātām cenām un atbalsta piešķiršanu par krējumu, sviestu un iebiezinātu sviestu, ko paredzēts izmantot mīklas izstrādājumu, saldējuma un citu pārtikas produktu ražošanā13, kurā jaunākie grozījumi izdarīti ar Regulu (EK) Nr. 1982/9814, paredz noteikumus piedāvājumu izvērtēšanas procedūrām, kas ietver termiņus; tā kā, ņemot vērā ekonomisko aktivitāšu palēnināšanos augustā, ir praktiska nozīme 1998. gada augustā mainīt iesniegšanas termiņus piedāvājumiem saskaņā ar Regulu (EK) Nr. 2571/97; tā kā gūtā pieredze liecina, ka ir vēlams, lai šis grozījums tiktu saglabāts un saskaņā ar iepriekšminēto regulu augusta mēnesī tiktu izsūtīts tikai viens uzaicinājums uz konkursu; tā kā, ja piedāvājuma iesniegšanas termiņa pēdējā diena ir brīvdiena, to tirgus apsvērumu dēļ vajadzētu pārcelt uz iepriekšējo darba dienu;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1589/87 2. panta, Regulas (EEK) Nr. 429/90 3. panta 2. punkta, Regulas (EEK) Nr. 1158/91 2. panta, Regulas (EEK) Nr. 3378/91 3. panta 2. punkta, Regulas (EEK) Nr. 3398/91 4. panta 3. punkta un Regulas (EK) Nr. 2571/97 14. panta 2. punkta tekstu aizstāj ar šādu:
"Termiņš piedāvājumu iesniegšanai pēc individuāla uzaicinājuma uz konkursu ir pulksten 12 dienā (pēc Briseles laika) mēneša otrajā un ceturtajā otrdienā, izņemot augusta otro otrdienu un decembra ceturto otrdienu. Ja otrdiena ir brīvdiena, termiņš ir pulksten 12 dienā (pēc Briseles laika) iepriekšējā darba dienā."
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 20. janvārī

Labels: 3
17
6